****

Številka: 4780-1/2024/9

Datum: 5. 8. 2024

V skladu z 51. in 64. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 - ZORR; v nadaljnjem besedilu: ZSPDSLS-1) in Uredbo o stvarnem premoženju države in samoupravnih lokalnih skupnosti (Uradni list RS, št. 31/18, v nadaljnjem besedilu: Uredba) Ministrstvo za zunanje in evropske zadeve, Prešernova cesta 25, 1000 Ljubljana (v nadaljevanju: MZEZ) objavlja

**VABILO K DAJANJU PONUDB ZA NAJEM DELA GRADU JABLE**

Predmet najema je del nepremičnine Grad Jable, na naslovu Grajska cesta 1, Mengeš.

MZEZ oddaja v najem naslednje dele nepremičnine Gradu Jable oz. naslednje prostore:

* pisarna P10 v pritličju površine 27,50 m2,
* pisarna P9 v pritličju površine 5,90 m2,
* pisarna P8 v pritličju površine 51,80 m2,
* pisarna N5 v 1. nadstropju površine 23,00 m2,
* pisarna N6 v 1. nadstropju površine 52,00 m2,
* pisarna M15 v 2. nadstropju površine 7,60 m2,
* pisarna M19 v 2. nadstropju površine 16,10 m2,
* pisarna M20 v 2. nadstropju površine 14,50 m2,
* pisarna M21 v 2. nadstropju površine 15,70 m2,
* pisarna M24 v 2. nadstropju površine 11,10 m2,
* pisarna M25 v 2. nadstropju površine 13,90 m2,
* pisarna M26 v 2. nadstropju površine 18,20 m2,
* dvorana Vinska klet v kleti površine 121,00 m2,
* server soba v 1. nadstropju.

Najemnik ima tudi možnost souporabe dvoran in sicer Avditorija površine 238,00 m2, poročne dvorane površine 121,00 m2, Viteške dvorane površine 107,80 m2 ter Lichtenbergove dvorane površine 128,50 m2.

Najemnik souporablja tudi druge pripadajoče dele nepremičnine Gradu Jable in sicer hodnike, sanitarije, dvorišče, parkirišče.

MZEZ bo z izbranim ponudnikom sklenilo najemno pogodbo za nedoločen čas, z odpovednim rokom šestih mesecev.

Obveznosti najemnika: Poleg najemnine je najemnik dolžan plačevati tudi delež obratovalnih stroškov (kot na primer elektrika, voda, komunalni stroški, ogrevanje ipd.), ki v skladu z deležem najetih prostorov odpade nanj. Delež stroškov je določen v višini 11,50 %.

Izhodiščna mesečna najemnina znaša 2.040,00 EUR.

Interesenti lahko pridobijo podrobnejše informacije vsak delovni dan na e-naslov gp.mzez@gov.si, ali telefon 01 478 6186. Kontaktna oseba je Miha Trtnik. Ogled nepremičnine je mogoč po predhodnem dogovoru.

Plačilo varščine

Do roka za oddajo ponudb mora ponudnik plačati varščino v višini 500,00 EUR na račun MZEZ, št. 01100-6300109972, sklic 18-18112-402600-18013024. Varščino bo MZEZ vrnilo neizbranim ponudnikom v roku 30 dni od obvestila o izbiri ponudnika. Varščina se všteje izbranemu ponudniku všteje v prvo najemnino. Če izbrani ponudnik ne bo sklenil pogodbe v roku 15 dni od opravljene izbire, lahko MZEZ zadrži njegovo varščino.

Način vložitve ponudb

Pisne ponudbe z vidno oznako "NAJEM GRAD JABLE" je potrebno predložiti v zaprtih ovojnicah na naslov: Republika Slovenija, Ministrstvo za zunanje in evropske zadeve, Prešernova 25, 1000 Ljubljana.

Rok za oddajo ponudb je 20 dni od objave. Obravnavane bodo ponudbe, oddane priporočeno po pošti, najkasneje do 24. ure zadnjega dneva roka za oddajo ponudb.

V ponudbi mora ponudnik obvezno navesti svoje podatke (naziv, naslov), kontaktne podatke ter ponudbeno ceno. Ponudnik mora biti vezan na svojo ponudbo vsaj 30 dni od oddaje ponudbe. Ponudbi mora ponudnik priložiti tudi potrdilo o plačilu varščine.

Postopek izbire najugodnejšega ponudnika

Odpiranje ponudb bo potekalo dne 5. 9. 2024 ob 10. uri in je javno.

V postopku javnega zbiranja ponudb kot ponudniki ne morejo sodelovati cenilec in člani komisije ter z njimi povezane osebe.

MZEZ bo skladno z osmim odstavkom 51. člena ZSPDSLS-1 z zainteresiranimi osebami opravilo pogajanja o ceni in drugih pogojih. V primeru več prejetih enakih najugodnejših ponudb bo MZEZ najugodnejše ponudnike pozvalo k oddaji nove ponudbe.

Vlada RS ali pooblaščena oseba s soglasjem predstojnika lahko ustavita ta postopek do sklenitve pogodbe, pri čemer se ponudnikom povrnejo stroški v višini izkazanih stroškov za prevzem razpisne dokumentacije in plačane varščine.

Nepremičnina bo oddana v najem ponudniku, ki bo ponudil najvišjo mesečno najemnino.

mag. Renata Cvelbar Bek

veleposlanica

generalna sekretarka

Datum objave: 13. 8. 2024

Datum izteka 20 dnevnega roka od objave: 2. 9. 2024